SMT แย้ม Q2 ยอดขายทะลัก จ่อเซ็นเพิ่ม 15 ราย ดันออเดอร์โต 30%  
SMT ส่งซิก Q2 ยอดขายทะลัก รับออเดอร์เพียบ-เพิ่มกำลังผลิต จ่อเซ็นสัญญาเพิ่ม 15 ราย ดันออเดอร์โต 30%  
SMT ส่งซิก Q2 ยอดขายทะลัก รับออเดอร์เพียบ-เพิ่มกำลังผลิต จ่อเซ็นสัญญาเพิ่ม 15 ราย ดันออเดอร์โต 30%  
8 มิ.ย. 2565

นายวิรัตน์ ผูกไทย ประธานเจ้าหน้าที่บริหาร บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ  SMT เปิดเผยถึงแนวโน้มผลการดำเนินงานของ บริษัทฯ ในงวดไตรมาส 2/2565 โดยคาดว่า ยอดขายจะเติบโตดีกว่าไตรมาส 1/2565 ที่ผ่านมา จากการเติบโตของทุกธุรกิจ หลังมีคำสั่งซื้อเข้ามาค่อนข้างมาก ปัจจุบันบริษัทฯ มีออร์เดอร์ในมือรวมประมาณ 2,500-2,600 ล้านบาท และคาดว่าจะยังเห็นออร์เดอร์ไหลเข้ามาอย่างต่อเนื่อง รวมถึงมีการขยายกำลังการผลิตเพิ่มขึ้นตามอุตสาหกรรมที่ขยายตัว ส่วนราคาวัตถุดิบที่ใช้ในการผลิตกลับมาอยู่ในสถานการณ์ ที่ดีขึ้นแล้ว
ขณะเดียวกัน มองแนวโน้มครึ่งปีหลังนี้มีทิศทางการเติบโตที่ดี โดยในช่วงไตรมาส 3/2565 จะเริ่มผลิตคำสั่งซื้อในมือ และทยอยส่งมอบงานตามแผน ได้แก่ Measuring Tools, Optical Transceiver และ EV Battery Control ส่วนในไตรมาส 4/2565 จะเริ่มผลิตออเดอร์ที่รับเข้ามาแล้ว ได้แก่ Power Amplifier, Wall mount BT audio และ BGA Packages นอกจากนี้ทางบริษัทฯ อยู่ระหว่างเจรจาลูกค้าใหม่เพื่อเซ็นสัญญารับงานรวม 15 ราย มูลค่างานมากกว่า 4,000 ล้านบาท เบื้องต้นคาดหวังจะมีออเดอร์จากส่วนดังกล่าวประมาณ 30% หรือราว 1,200 ล้านบาท เข้ามาเสริมฐานรายได้รวมในปี 2566 ให้เติบโตแข็งแกร่งต่อไป